Cennino Cennini
Cennino Cennini var en italiensk maler og kunstteoretiker.
Cennino Cennini var elev af maleren Agnolo Gaddi og arbejdede i Firenze og omegn. I flere år drev han også et værksted i Padova, men ingen af hans værker kendes.
Cennino Cennini skrev Il libro dell'arte o Trattato della pittura (1437, udgivet 1821; på dansk Bogen om malerkunsten, 1964).
Bogen er en righoldig kilde til viden om især malerkunstens teknikker og teorier på Giotto di Bondones og hans efterfølgeres tid.